ir ir 
* -tr KOMMISSIONEN FOR DE EUROPÆISKE FÆLLESSKABER 
Bruxelles, den 18.07.1997 
K()M(97)377 endelig udg. 
MEDDELELSE FRA KOMMISSIONEN TIL RÅDET 
Program for foranstaltningerne til fremme af forbruget i Fællesskabet og udvidelse 
af markederne for mælk og mejeriprodukter i mejeriåret 1997/98 

MEDDELELSE FRA KOM MISS ION EN TIL RÅDET 
Program for foranstaltningerne til fremme af forbruget i Fællesskabet og udvidelse 
af markederne for mælk og mejeriprodukter i mejeriåret 1997/98 
I. MEDDELELSENS FORMÅL 
1. I artikel I, stk. 2, i Rådets forordning (EØF) nr. 2073/92' er der en udtømmende 
opregning af de foranstaltninger, Kommissionen kan vedtage med henblik på at 
fremme forbruget af mælk og mejeriprodukter i Fællesskabet og udvide 
markederne for disse produkter. 
2. Ifølge artikel 2 i nævnte forordning skal Kommissionen inden den 1. april meddele 
Rådet et program for de foranstaltninger, den påtænker at træffe i løbet af det 
følgende mejeri år. 
3. Ifølge artikel 2 i Kommissionens forordning (EF) nr. 3582/932 skal programmet 
bl.a. indeholde en angivelse af en eller tiere foranstaltninger, som er udvalgt blandt 
dem, der er opregnet i forordning (EØF) nr. 2073/92, en angivelse af de emner, 
der omfattes af de valgte foranstaltninger, en fordeling af det beløb, der er til 
rådighed til finansiering af disse, og en tidsplan for procedurerne for behandling og 
udvælgelse af finansieringsansøgningerne. 
4. Denne meddelelse omfatter seks dele: 
et resume af resultaterne fra de foregående mejeriår 
strategien for mejeriåret 1997/98 
overvågning 
budgetmidler for 1997/98-fremstødet 
forslagenes udformning 
proceduren for behandling og udvælgelse af ansøgningerne. 
II. RESUME AF RESULTATERNE FRA MEJERIÅRET 1994/95 
De seneste rapporter gælder 1994/95-fremstødet. 1995/96-fremstødet begyndte i maj/juni 
1996. De endelige rapporter vil blive forelagt Kommissionen i september/oktober 1997. 
For 1996/97-fremstødet blev kontrakterne undertegnet i juni 1997, og tidspunktet er 
endnu ikke inde til at iværksætte foranstaltningerne. 
EFT nr. L 215 af 30.7.1992, s. 67. 
EFT nr. L 326 af 28.12.1993, s. 23. 
-2-
I 1994/95 udnyttede fem lande (Tyskland, Irland, Grækenland, Italien og Det Forenede 
Kongerige) de traditionelle medier, presse og fjernsyn. I Det Forenede Kongerige f.eks. 
blev der gennemført en yderst succesfuld kampagne, der omfattede to reklamespot, og 
som i øvrigt udnyttede pressen som medium. Mælkeforbruget steg 8% hos børn mellem 0 
og 2 år og 5% hos børn mellem 2 og 4 år. For de kommende to år forventes der ifølge en 
økonometrisk analyse et yderlige salg på 7,4 mio. liter mælk. Endvidere er kendskabet til 
mælkens positive egenskaber blevet øget væsentligt. I Tyskland steg mælkeforbruget med 
4,1 %, og husholdningernes efterspørgsel steg også. 
I tre lande (Belgien, Frankrig og Danmark) blev der gennemført sportsarrangementer. 
Evalueringerne viser, at disse aktiviteter er godt middel til at henlede de unges 
opmærksomhed på mælk. Arrangementerne placerer produktet i et sportsmiljø, som 
engagerer de unge, og samtidig formidler arrangementerne et positivt budskab om 
mælkens egenskaber. Der har således kunnet etableres flere tusinde direkte kontakter, og 
arrangementerne blev omtalt i liere dagblade og i fjernsynet. 
Der blev arrangeret integrerede fremstød i Portugal og Spanien. Reklamekampagnerne har 
uden tvivl spillet en rolle for forbruget af pasteuriseret mælk, som f.eks. i Spanien steg 
med 23% i de ni første måneder af 1995. Kampagnerne omfattede reklamer, pr-
virksomhed og forskellige aktiviteter. Ugen 'mælk og sundhed', der blev arrangeret i 
Spanien, samlede 84 000 potentielle forbrugere. I Portugal var et af de tre hovedfelter for 
indsatsen en 'mælkekaravane', som aflagde besøg på 31 strande og gav et resultat i form 
af 44 500 direkte kontakter. 
De videnskabelige oplysninger, der er stillet til rådighed for alle medlemsstaterne af 
CERIN i Frankrig, konsulteres i stigende omfang. Databanken, der ajourføres daglig, er et 
veritabelt redskab for oplysninger om videnskabelige anliggender. 
III STRATEGI FOR MEJERIÅRET 1997/98 
1997/98-fremstødet bør indgå i en samlet strategi, der bygger på erfaringerne fra de 
foregående år. 
Som led i 1996/97-fremstødet er der fire forskellige programtyper under gennemførelse i 
fjorten medlemsstater med det formål at udvikle forbruget af mælk og mejeriprodukter, og 
målgruppen er især de unge mellem 15 og 25 år. For elleve medlemsstater (Belgien, 
Danmark, Frankrig, Grækenland, Irland, Nederlandene, Østrig, Spanien, Finland, Sverige 
og Det Forenede Kongerige) er programmerne helt eller delvis en videreførelse og 
udvikling af programmerne i 1994/95 og 1995/96. 
Med tre undtagelser (to af de franske og et af de nederlandske programmer) er de 
programmer, der blev godkendt i 1996/97, hovedsagelig rettet mod unge under 25 år. 
1. Traditionel presse og/eller tv: Østrig, Irland, Grækenland og Italien. 
2. Aktiviteter såsom sportsaktiviteter, mælkedage, konkurrencer og andre aktiviteter 
rettet mod unge: Belgien, Frankrig, Tyskland og Nederlandene. Frankrig og 
Tyskland har forstærket deres programmer ved at gøre brug af medierne. 
3. Integrerede kampagner (annoncer, information, pr, sport og/eller andre 
aktiviteter): Det Forenede Kongerige, Sverige, Finland, Portugal, Spanien og 
Danmark. 
4. Programmer rettet mod al give information om mælks ernæringsmæssige 
kvaliteter: Frankrig (to programmer) og Nederlandene. 
Disse programmer, som Fællesskabet finansierer 100%, gennemføres i de fleste tilfælde 
parallelt med nationale fremstød, der finansieres-med 'tvungne bidrag', som har afløst 
medansvarsfonden. I nogle medlemsstater (Spanien, Portugal, Italien og Grækenland) 
findes der dog ikke sådanne bidrag; derfor er det nødvendigt, at der i disse lande 
gennemføres mere markedsnære foranstaltninger, hvorimod foranstaltningerne i andre 
medlemsstater kan være rettet mod forudgående led og formidle budskaber af især 
ernæringsmæssig art. Her må der dog udvises stor forsigtighed, så der ikke udbredes 
budskaber, som ikke har videnskabeligt grundlag. 
Det er således klart, at der ikke kan gennemføres et enkelt fremstød i hele Fællesskabet, 
uanset at det ville være af indlysende økonomisk interesse. Der bør derfor udarbejdes en 
flerstrenget strategi, hvor der tages hensyn til de enkelte geografiske forbrugsområders 
særlige kendetegn. 
Ligesom for de foregående år skal de valgte foranstaltninger for mejeriåret 1997/98 indgå 
blandt dem, der er nævnt i artikel 1, stk. 2, litra a) og c), i forordning (EØF) nr. 2073/92. 
I. Mål 
Det samlede forbrug af mælk og mejeriprodukter faldt en smule i 1996 (foreløbige 
resultater). F. eks. faldt forbruget udtrykt i kg pr. indbygger fra 76,1 kg i 1995 til 75,4 kg 
i 1996. Dette skyldtes hovedsagelig, at forbruget af sødmælk faldt med 8%. Derimod steg 
forbruget af letmælk og skummetmælk. 
Det samlede gennemsnitsforbrug af mælk og mejeriprodukter i Fællesskabet målt i 
sødmælksækvivalenter steg fra 306 kg pr. indbygger i 1990 til 315 kg pr. indbygger i 
1995. Forbruget går fra 163 kg pr. indbygger i Portugal - en stigning på 2 kg pr. år pr. 
indbygger i forhold til året før - til 422 kg pr. indbygger i Finland - et fald fra 430 kg pr. 
indbygger i 1994. Det skal bemærkes, at forbruget af mælkeprodukter målt i 
sødmælksækvivalenter i Fællesskabet mellem 1990 og 1995 faldt i Nederlandene, Det 
Forenede Kongerige, Danmark, Italien, Irland, Østrig, Finland og Sverige, medens 
forbruget steg i Tyskland, Grækenland, Spanien og Portugal. Det var stabilt i Frankrig, 
Belgien og Luxembourg (Bilag 1). 
I henhold til Kommissionens arbejdsdokument 'Situation og udsigter i mælkesektoren', 
som blev offentliggjort i maj 1997, forventes produktionen af komælk at falde en smule 
hvert år på mellemlang sigt - fra 121,6 mio. t i 1996 til ca. 1 19,4 mio. t i 2001 og ca. 
118,1 mio. ti 2005. 
Hovedsigtet med 1997/98-fremstødet bliver at øge det samlede gennemsnitlige forbrug. 
Det drejer sig således om at bremse nedgangen i medlemsstaterne med stort forbrug og at 
fremme stigningen i medlemsstaterne med lavt forbrug. I betragtning af de pågældende 
markeders særlige kendetegn kan disse mål nås, ved at der lægges vægt på det ene eller 
det andet af mejeriprodukternes positive aspekter, navnlig deres næringsværdi. 
-4-
2. Målgrupper 
Der vil som i de foregående år først og fremmest blive sigtet på unge under 25 år (uanset 
indkomstgruppe). Det er vigtigt, at forbruget af mælk ikke længere bliver oplevet som 
noget påtvunget, men al mælken vælges li il al disse unge, som sociall set er en 
forholdsvis ensartet gruppe. 
Sekundært vil der blive sigtet på bestemte segmenter, der udgøres af befolkningsgrupper, 
som anses at repræsentere grupper med store ernæringsrisici (gravide, større børn, ældre 
og indvandrere); for disse vil næringsværdien (calcium og vitaminer) være et relevant 
argument. 
3. Emner 
Ligesom i 1994/95, 1995/96 og 1996/97 skal de programmer, som udvælges, mindst 
gælde et at følgende to emner: 
ernæringen: mælk og/eller mejeriprodukter er sunde levnedsmidler, som 
indeholder calcium og vitaminer; en utilstrækkelig forekomst i kosten af disse kan 
medføre alvorlige mangelsygdomme 
det moderne produkt og nydelsen, mælk og/eller mejeriprodukter er fortrinligt 
tilpasset nutidens forbrugsmønster, samtidig med at der er tale om rene og 
naturlige produkter; desuden kan de give behagelige sanseindtryk, som falder i 
tråd med nutidens værdier og smag. 
Udvidelsen til mejeriprodukter kan accepteres, hvis disse ikke specificeres: emnet er 
flydende mælk og/eller alle mejeriprodukter. 
IV OVERVÅGNING 
Da det drejer sig om en indirekte foranstaltning, er det nationale organ, som kontrakten 
indgås med, ansvarligt for overvågningen af de foranstaltninger, der er fastsat i 
programmerne (artikel 7 og 8 i forordning (EF) nr. 3582/93). I dette øjemed modtager det 
kompetente organ med henblik på betaling kvartalsvise fakturaer, der ledsages af bilag og 
en foreløbig rapport om kontraktens gennemførelse, og det modtager en anmodning om 
saldoudbetaling, der ledsages af bilag og en oversigt over gennemførelsen, ligesom der 
vedlægges en rapport med evaluering af de opnåede resultater. Det kompetente organ 
træffer de fornødne foranstaltninger for at kontrollere, at de modtagne oplysninger og 
bilag er korrekte, og at alle forpligtelserne i henhold til kontrakten er opfyldt, især ved 
teknisk, administrativ og regnskabsmæssig kontrol hos kontrahenterne og deres eventuelle 
partnere. 
Kommissionens tjenestegrene foretager eventuelt regnskabskontrol og kontrol på stedet 
hos kontrahenterne og deres eventuelle partnere. 
-5-
V BUDGETMIDLER FOR 1997/98-FREMSTØDET 
Det samlede budget på 8 765 521 ECU i 1996/97 blev anvendt således: 
Traditionelle medier 59,8%, heraf tv 37,4% 
presse 17,0% 
radio 4,9% 
andet3 0,5% 
Materialer4 7,5% 
Traditionel pr-virksomhed 3,1% 
Sportsaktiviteter, mælkens uge osv. 19,6% 
Andre aktiviteter5 5,7% 
Personale6 3,7% 
Generalomkostninger 1,0% 
Sammenlignet med 1995/96-programmet er der tale om et fald i udgifterne til de 
traditionelle medier, medens der er en stigning for navnlig sport og andre aktiviteter. 
Desuden har der været et fald for posten 'personale'. Dette skyldes delvis, at bureauer nu 
udfører en del af det arbejde, der tidligere blev udført af kontrahenten og derfor figurerede 
under posten 'personale'. En anden forklaring på faldet for posten 'personale' er, at 
kontrahenten af budgetmæssige grunde er blevet tvunget til selv at afholde udgifterne til 
personale, dvs. personale indgår ikke i det budget, der finansieres af EF. Tallene viser 
imidlertid, at anvisningerne i punkt V i Kommissionens meddelelse vedrørende 1996/97-
kampagnen7 i vid udstrækning er blevet fulgt. 
Hvis der opføres en bevilling på 10 mio. ECU til salgsfremstød i mejerisektoren på 1998-
budgettet, bør kapitlerne 'personale' og 'generalomkostninger1 reduceres til et minimum, 
således at bevillingerne til andre områder kan øges. Evalueringerne af de foregående 
fremstød viser meget gunstige resultater for sport og andre aktiviteter, der tager sigte på 
at styrke forbindelsen mellem mejeriprodukter og begreber som 'aktivitet', 'energi', 
'sundhed', 'friskhed' og 'sjov'. I denne sammenhæng er det vigtigt at understrege, at 
aktiviteten skal bruges som et middel til at fremme mælkeforbruget, dvs. der skal være en 
klar forbindelse og et naturligt forhold mellem den pågældende aktivitet og 
mejeriprodukter. De arrangerede aktiviteter bør så vidt muligt kombineres med 
traditionelle pr-aktiviteter, prøvesmagninger osv. Desuden viser evalueringerne af de 
foregående kampagner, at der er opnået gode resultater med reklame og 
bevidstgørelsesaktiviteter. Som resultat heraf tilskyndes ansøgerne til at udvikle 
programmer, som benytter sport og/eller andre aktiviteter (f. eks. mælkens dag) og/eller 
reklame som et middel til at fremme forbruget af mejeriprodukter. Det bør her 
understreges, at det er nødvendigt fremover at udelukke finansiering af reklame eller 
3 Internet, billboards. 
4 Publikationer, brochurer osv. 
5 Database om de videnskabelige aspekter af mejeriprodukter, lægebesøg osv. 
6 Udgifter til bureauer, som delvis og indirekte omfatter de ikke inkluderede udgifter til personale. 
7 EFTnr. C 226 af 3.8.1996, s. 9. 
salgsfremme, der er knyttet til salg ved korrespondance og/eller via radio- eller 
fjernsynskanaler. Ligeledes bør man være varsom med salgsfremmende foranstaltninger på 
salgssteder, for at bestemte varemærker ikke lår fortrinsstilling. 
VI. FORSLAGENES UDFORMNING 
Forslagene skal navnlig omfatte følgende afsnit: 
1. En redegørelse for de foreslåede mål, målgrupper og midler, som viser, hvorledes 
de indgår i den i kapitel II beskrevne generelle strategi. 
2. En forudgående undersøgelse af forslagets cost/effectiveness (som omtalt i bilaget 
til denne meddelelse). 
3. En detaljeret beskrivelse af, hvorledes programmets resultater vil blive evalueret 
efterfølgende. Beskrivelsen skal indeholde information om de foranstaltninger, der 
skal evalueres, de evalueringsmetoder, der skal anvendes, samt budgettet. 
Udgifterne til denne evalueringsundersøgelse skal indgå i det samlede budget. Det 
uafhængige evalueringsorgan skal udvælges inden kontraktens udløb af den 
kompetente myndighed, efter at Kommissionen har givet sin forudgående 
godkendelse. Udvælgelsen skal ske på grundlag af mindst tre forslag, som 
kontrahenten forelægger. 
4. Et klart og detaljeret budget, udtrykt i ECU. Budgettet skal indeholde detaljerede 
oplysninger om de foreslåede aktiviteter. Hvis der er tale om reklamekampagner, 
fremlægges den foreløbige medieplan, som skal omfatte den forventede dækning, 
udgift pr. spot/annonce og bureauets honorar. For personaleudgifterne skal der 
gøres rede for prisen pr. time, antallet af medvirkende personer og 
foranstaltningens varighed for hver aktivitet og for hver personalekategori. Der 
skal gives så mange detaljer som muligt for alle andre aktiviteter. F. eks. i 
forbindelse med produktion af brochurer: udgiften pr. eksemplar og antallet af 
eksemplarer, som skal produceres. 
5 Tilsagn om kun at formidle positive budskaber og at afstå fra sammenligninger 
med andre produkter. 
6. Tilsagn om ikke at anvende reklamebudskaber, der er knyttet til salg af produkter 
ved korrespondance og/eller via radio eller fjernsyn (fjernsalg). 
7. Tilsagn om at forelægge en rapport med evaluering af programmets resultater, 
udarbejdet af et uafhængigt organ, jf. punkt 2. 
De foreslåede foranstaltninger skal naturligvis være i overensstemmelse med artikel 3, stk. 
2, i forordning (EF) nr. 3582/93. 
VII PROCEDURE FOK BEHANDLING OG UDVÆLGELSE AF ANSØGNINGER 
1. Senest den 30. september 1997 skal forslagene sammen med et resumé være 
indgivet til de kompetente organer i tre eksemplarer 
2. Senest den 31. oktober 1997 sendes alle forslagene til Kommissionen i to 
eksemplarer, ledsaget af en begrundet udtalelse fra det kompetente organ; 
udtalelsen skal omfatte en klassificering af forslagene efter prioritering. 
3. Kommissionen opstiller listen over de udvalgte foranstaltninger og giver 
medlemsstaterne meddelelse herom. Der gives fortrinsstilling til projekter, som: 
fremhæver mælks og mejeriprodukters positive aspekter ('kvaliteter') 
er klart præsenteret og indeholder detaljerede beskrivelser af de foreslåede 
aktiviteter og er detaljeret budget udtrykt i ECU. 
overholder anvisningerne vedrørende midlerne i kapitel V. 
er begrundede ud fra evalueringsrapporten for de foregående år, hvis den 
pågældende allerede har deltaget i sådanne fremstød. 
Endvidere tages der hensyn til de prioriteringskriterier, der er nævnt i artikel 5, stk. 
3, i forordning (EF) nr. 3582/93. 
VIII KONKLUSION 
I de tre første år, hvor forordning (EF) nr. 3582/93 er blevet anvendt, har der kunnet 
udvikles programmer, som har været så forskelligartede, at de har kunnet ligge tæt op ad 
de specifikke forbrugerinteresser. Kommissionen agter at videreføre indsatsen i samme 
retning i 1997/98. Den vil bestræbe sig på blandt de forslag, den far forelagt, at udvælge 
dem, der viser det bedste cost/effectiveness-forhold og den bedste synergi, så EF-
markedet for mælk og mejeriprodukter kan blive konsolideret varigt. 
-8 
BILAG I 
FORBRUG AF MÆLK OG MEJERIPRODUKTER MÅLT I 
SØDMÆLKSÆKVIVALENTER PER PERSON 
1990 (kg) 1994 (kg) 1995 (kg) 
Tyskland 362 375 379 
Frankrig 403 399 401 
Italien 285 274 278 
Nederlanderne 311 277 285 
Belgien/Luxembourg 367 368 365 
Det Forenede Kongerige 308 274 283 
Irland 360 342 350 
Danmark 465 405 420 
Grækenland 189 197 202 
Spanien 154 170 170 
Portugal 145 161 163 
Sverige 358 347 405 
Finland 460 430 422 
Østrig 351 340 334 
BILAG II 
OPLYSNINGER OM COST/EFFECTIVENESS 
1. Specifikke mål, der kan opgøres i tal; målgrupper 
Specifikke mål: forbindelse med den generelle målsætning 
Målgrupper: der skelnes eventuelt mellem mål, og de endelige modtagere 
af EF-budgetmidlerne samt formidlerleddene angives nærmere. 
2. Foranstaltningens baggrund 
Behovet for midler fra EF-budgettet 
Den valgte form for indsats 
* fordele i forhold til alternative foranstaltninger (sammenligning af 
fordele) 
* analyse af tilsvarende foranstaltninger, der eventuelt gennemføres 
på EF-plan eller nationalt plan 
De vigtigste usikkerhedsfaktorer, som kan påvirke foranstaltningens 
specifikke resultater. 
3. Overvågning og evaluering af foranstaltningen 
Indikatorer for effektivitet 
* indikatorer for output (måling af indsatsen) 
* indikatorer for virkning set i forhold til de enkelte mål 
De nærmere betingelser for den planlagte evaluering og dennes hyppighed 
Vurdering af de opnåede resultater. 
<<? 
ISSN 0254-1459 
KOM(97) 377 endelig udg. 
DOKUMENTER 
DA 03 10 
Katalognummer : CB-CO-97-373-DA-C 
ISBN 92-78-22848-6 
Kontoret for De Europæiske Fællesskabers Officielle Publikationer 
L-2985 Luxembourg